Neuvoston päätös,

tehty 15 päivänä marraskuuta 2001,

luvan antamisesta jäsenvaltioiden kolmansien maiden kanssa tekemiin ystävyys-, kauppa- ja merenkulkusopimuksiin sekä kauppasopimuksiin sisältyvien yhteisen kauppapolitiikan alaan kuuluvien määräysten ilman eri toimenpiteitä tapahtuvaan uusimiseen tai niiden voimassa pitämiseen

(2001/855/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 133 artiklan,

ottaa huomioon jäsenvaltioiden kolmansien maiden kanssa tekemien kauppasuhteita koskevien sopimusten asteittaisesta yhtenäistämisestä ja yhteisön sopimusten neuvottelemisesta 16 päivänä joulukuuta 1969 tehdyn neuvoston päätöksen 69/494/ETY(1) ja erityisesti sen 3 artiklan,

ottaa huomioon komission ehdotuksen,

sekä katsoo seuraavaa:

(1) Liitteessä lueteltujen sopimusten ja pöytäkirjojen voimassa pitäminen tai niiden ilman eri toimenpiteitä tapahtuva uusiminen yli siirtymäkauden on viimeksi sallittu päätöksellä 97/351/EY(2).

(2) Jäsenvaltiot, joita asia koskee, ovat pyytäneet lupaa sellaisten määräysten ilman eri toimenpiteitä tapahtuvaan uusimiseen tai niiden voimassa pitämiseen, jotka kuuluvat perustamissopimuksen 133 artiklassa tarkoitetun yhteisen kauppapolitiikan alaan ja jotka sisältyvät tämän päätöksen liitteessä lueteltuihin kolmansien maiden kanssa tehtyihin ystävyys-, kauppa- ja merenkulkusopimuksiin sekä vastaaviin sopimuksiin, jotta estetään niiden ja kyseisten kolmansien maiden välisten sopimuksiin perustuvien kauppasuhteiden keskeytyminen.

(3) Suurinta osaa aloista, joita nämä kansallisten sopimusten määräykset koskevat, säännellään kuitenkin nykyisin yhteisön sopimuksilla. Lupa olisi siten annettava ainoastaan niiden alojen osalta, joita yhteisön sopimukset eivät kata. Tällainen lupa ei vapauta jäsenvaltioita velvollisuudesta välttää näiden sopimusten ja yhteisön oikeuden säännösten välisiä ristiriitaisuuksia ja poistaa ne.

(4) Sopimusten sellaiset määräykset, jotka aiotaan uusia ilman eri toimenpiteitä tai jotka aiotaan pitää voimassa, eivät lisäksi saa estää yhteisen kauppapolitiikan täytäntöönpanoa.

(5) Jäsenvaltiot, joita asia koskee, ovat todenneet, että sopimusten ilman eri toimenpiteitä tapahtuva uusiminen tai niiden voimassa pitäminen ei estä aloittamasta kauppaneuvotteluja yhteisön ja kyseisten kolmansien maiden välillä eikä siirtämästä olemassa oleviin kahdenvälisiin sopimuksiin sisältyviä kauppaa koskevia seikkoja yhteisön sopimuksiin.

(6) Päätöksen 69/494/ETY 2 artiklassa säädetyn kuulemisen päätteeksi todettiin, kuten edellä mainituissa jäsenvaltioiden lausumissa on vahvistettu, että asianomaisten kahdenvälisten sopimusten määräykset eivät estä yhteisen kauppapolitiikan täytäntöönpanoa.

(7) Jäsenvaltiot, joita asia koskee, ovat lisäksi todenneet, että ne ovat valmiita mukauttamaan sopimuksia tai tarvittaessa päättämään ne, jos todetaan, että niiden sisältämien, perustamissopimuksen 133 artiklassa tarkoitettuja aloja koskevien määräysten voimassaolon ilman eri toimenpiteitä tapahtuva uusiminen tai niiden voimassa pitäminen estäisi yhteisen kauppapolitiikan täytäntöönpanon.

(8) Kyseiset sopimukset sisältävät irtisanomislausekkeita, joiden mukaiset irtisanomisajat vaihtelevat kolmesta kahteentoista kuukauteen.

(9) Siten ei ole syytä olla antamatta lupaa kyseisten määräysten ilman eri toimenpiteitä tapahtuvaan uusimiseen tai niiden voimassa pitämiseen neljän vuoden ajan.

(10) On syytä säätää, että tämä lupa voidaan peruuttaa, jos olosuhteet sitä edellyttävät ja erityisesti jos myöhemmin käy ilmi, että näiden määräysten voimassa pitäminen estää tai uhkaa estää yhteisen kauppapolitiikan täytäntöönpanon. Tämän vuoksi olisi otettava käyttöön järjestely, joka velvoittaa jäsenvaltiot ilmoittamaan komissiolle tilanteista, joihin voi liittyä tällainen uhka,

ON TEHNYT TÄMÄN PÄÄTÖKSEN:

1 artikla

Perustamissopimuksen 133 artiklan mukaista yhteistä kauppapolitiikkaa koskevat määräykset, jotka sisältyvät liitteessä lueteltuihin ystävyys-, kauppa- ja merenkulkusopimuksiin sekä kauppasopimuksiin, voidaan niiden alojen osalta, joita yhteisön ja kyseisten kolmansien maiden väliset sopimukset eivät koske, uusia ilman eri toimenpiteitä tai pitää voimassa 30 päivään huhtikuuta 2005, jolleivät ne ole ristiriidassa yhteisten politiikkojen kanssa.

Tämä lupa voidaan peruuttaa, jos olosuhteet sitä edellyttävät ja erityisesti jos myöhemmin käy ilmi, että näiden määräysten voimassa pitäminen estää tai uhkaa estää yhteisen kauppapolitiikan täytäntöönpanon. Jäsenvaltioiden on ilmoitettava komissiolle tilanteista, joihin voi liittyä tällainen uhka.

2 artikla

Tämä päätös on osoitettu kaikille jäsenvaltioille.

Tehty Brysselissä 15 päivänä marraskuuta 2001.

Neuvoston puolesta

Puheenjohtaja

M. Aelvoet

(1) EYVL L 326, 29.12.1969, s. 39.

(2) EYVL L 151, 10.6.1997, s. 24.

LIITE

"ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TAULUKON PAIKKA>"